open-index/open-wikipedia-markdown huggingface dataset:
Hemigaleus australiensis

***Hemigaleus australiensisi*** é unha especie de peixe condrictio da orde dos carcarriniformes, familia dos hemigaleidos, unha das dúas integradas no xénero xénero *Hemigaleus*.

## Taxonomía 
### Descrición 
A especie foi descrita en 2005 polo ictiólogo australiano William Toby White, o seu colega, tamén australiano, Peter Robert Last e Leonard Compagno, biólogo mariño estadounidense recoñecido experto na taxonomía dos tiburóns, no tarballo:

:White, W. T.; Last, P. R.; Compagno, L. J. V. (2005): "Description of a new species of weasel shark, *Hemigaleus australiensis* (Carcharhiniformes: Hemigaleidae) from Australian waters". *Zootaxa* **1077**: 37-49.

### Etimoloxías 
Para a do xénero, ver *Hemigaleus*.

O epírteto específico, *australiensis* fai referencia á área de distribución da especie, nas augas tropicais do norte de Australia.

## Características 
*Hemigaleus australiensis* é un tiburón de tamaño medio (pode alcanzar até os 110 cm de lonxitude). A cabeza é moderadamente longa, presentando na boca dentes en fileiras de 28 a 30 (no maxilar superior) e de 46 a 52 (no maxilar inferior) . As aletas dorsais están lixeiramente inclinadas cara a atrás, moderadamente falciformes, ou non falciformes. A primeira aleta dorsal ten un tamaño de 2,6 a 3 da lonxitude da cabeza. O lóbulo superior da aleta caudal é moderadamente ancho, non alongado, e o lóbulo ventral desta aleta é curto. As aletas pectorais son anchas, falciformes. A segunda aleta dorsal presenta unhha punta escura visíbel, e a primeira aleta dorsal ten a marxe posterior pálida. Os *cláspers*, pterigopodioS ou pterigópodos dos adultos son moderadamente curtos. (Ver pterigopodio).

## Hábitat e distribución 
É un peixe mariño, demersal, que frecuenta augas tropicais entre os 12 e os 170 m de profundidade. Distribúese desde o océano Índico oriental até o Pacífico occidental, nas costas de Australia. Cómpre confirmar os rexistros que se citaron en Papúa-Nova Guinea.

## Bioloxía 
*Hemigaleus australiensis*¨é unha especie predominantemente demersal, que vive nas plataformas continentais e insulares desde baías pouco profundas e costeiras até os 170 m de profundidade. 

Os machos alcanzan a madurez sexual cando midn uns 60 cm, e as femias cando miden entre os 60 e os 65 cm. As con crías nacen cuns 30 cm de lonxitude.

## Notas 
## Véxase tamén 
### Bibliografía 
* Compagno, Dando, & Fowler (2005): *Sharks of the World*. Princeton, Nova Jersey: Princeton University Press. ISBN 0-6911-2072-2.
* Froese, Rainer & Pauly, Daniel, eds. (2022): *Hemigaleus australiensis* White, Last & Compagno, 2005 en FishBase. 
* Nelson, Joseph S. (2006): *Fishes of the World*. Hoboken, Nova Jersey, USA: John Wiley & Sons. ISBN 0-471-25031-7.
* White, W. T., Last, P. R. & Compagno, L. J. V. (2005): "Description of a new species of weasel shark, *Hemigaleus australiensis* (Carcharhiniformes: Hemigaleidae) from Australian waters". *Zootaxa* **1077**: 37-49.

### Outros artigos 
*Tiburóns
*Carcarriniformes
**Hemigaleus*
Ponte de Salcedo

A **Ponte de Salcedo** foi unha ponte sobre o río Navia que estaba situada no lugar de Salcedo no concello de Grandas de Salime.

## Características 
A finais do século XIX principiou a construción dunha estrada para unir Grandas de Salime con La Puela e, xa que logo, de Lugo con Oviedo para se converter nun punto crucial na comunicación terrestre entre Asturias e Galicia. O proxecto prevía cruzar o val do río Navia por medio dun continuo descenso dende Grandas cara ao sur, augas arriba do Navia, ata chegar ao nivel do río no lugar de Salcedo, uns dous quilómetros augas arriba de Salime. No lugar de Salcedo era onde se establecía a ponte e a estrada continuaba durante un anaco cara ao sur pola beira dereita do Navia ata a confluencia co río del Ouro, remontando o seu val cara ao leste en dirección a Verducedo. A ponte estaba constituída por dous estribos de fábrica e un tramo metálico de 36 metros de luz.

Ao pouco de empezar a guerra civil, a finais de xullo de 1936, os milicianos republicanos voaron a ponte mentres se retiraban cara ao centro de Asturias diante o avance do exército sublevado. Pouco despois construíuse unha pasarela provisional que se mantivo de xeito precario ata despois da guerra. En 1940 construíuse unha nova ponte definitiva, que consistía nun arco biarticulado de 34 metros de luz con taboleiro de 4 metros de altura. Cada un dos semiarcos consistía nunha celosía de táboas prendidas con cravos.

Coma a ponte de Salime, a ponte de Salcedo desapareceu en 1953 so as augas do encoro de Salime, o que supuxo tamén cortar a antiga estrada, que se substituíu por un novo tramo de 33 quilómetros de Grandas a Verducedo.
Eduardo del Río

O nome **Eduardo del Río** pode referirse a:

***Eduardo del Río y Lara**, médico español (1852-1918);
***Eduardo del Río y Santos-Lartaud**, comerciante galego;
***Eduardo del Río Iglesia**, avogado e economista español (1921-2014);
***Eduardo del Río García**, caricaturista, historietista e escritor mexicano (1934-2017).
Alejandro Raimúndez

**Alejandro Manuel Raimúndez Fernández**, nado en Ourense en 1906 e finado en Paignton (Devon) en 1968, foi un xornalista e escritor galego.

## Traxectoria 
Fillo de Benigno Raimúndez, xastre, e de Felisa Rodríguez. En 1922 trasladouse a Vigo para estudar na Escola Pericial de Comercio, rematou os estudos de profesor mercantil en Madrid en 1928. Foi profesor da Escola de Altos Estudos Mercantís de Madrid e pertenceu ao Ateneo de Madrid e foi membro da súa directiva, ademais en 1931 integraba a loxa da masonaría Mare Nostrum. Nese tempo coñeceu e colaborou con Ramiro Ledesma Ramos, asinando o manifesto "*La Conquista del Estado*" no que tamén figuran os galegos Manuel Souto Vilas e Ramón Iglesia Parga. Colaborou no semanario do mesmo nome, que se considera como un dos primeiros difusores do fascismo en España. Para esta publicación escribiu catro artigos, dos que tres eran sobre Galicia e nos que defendeu posicións autonomistas, gabando a Otero Pedrayo. Afastouse do grupo de Ledesma en outubro de 1931. En 1933 foi docente de Xeografía Xeral na Escola Central Superior de Comercio sendo, en 1935, nomeado catedrático da Escola Superior de Comercio de Barcelona.

Contra á fin da Guerra Civil marchou a Francia onde foi internado nun campo de refuxiados da praia de Argelès-sur-Mer, do que saíu grazas ás xestións dun pastor protestante que coñecera en Ourense e que lle permitiu exiliarse en Inglaterra na primavera de 1939. Aínda que valorou continuar a súa tarefa docente en México, en 1941 incorporouse ao servizo para España da BBC. Promoveu e organizou o *Galician Programme* na BBC con Francisco Fernández del Riego. Operaba co pseudónimo **Xavier Fernández** e foi presentador, autor de tres programas e encargábase frecuentemente da lectura dos textos que se enviaban desde Galicia. Durante o franquismo fixo tres viaxes a Galicia, con moita discreción debido a ter causas penais abertas por masón. En 1962 doou a Real Academia Galega, da que era membro correspondente, unha copia dos 83 guións orixinais radiados nas emisións do *Galician Programme*.

Casou con Louisse Elizabeth Stevens Finou en 1948 e foi nacionalizado británico en 1955. Xubilouse na BBC en 1963 por motivos de saúde, aínda que fixo traducións para a ONU. Finou en Paignton en 1968.

## Notas 
## Véxase tamén 
### Bibliografía 
* RAIMÚNDEZ FERNÁNDEZ, Alejandro Manuel en Gran Enciclopedia Galega Silverio Cañada
* Ficha no Repertorio biobibliográfico do exilio galego 
### Ligazóns externas 
* Biografía no Álbum de Galicia escrita por Afonso Vázquez-Monxardín.
* A historia do "Galician Programme" da BBC, a primeira programación radiofónica estable en galego
Yantar

miniatura|Cápsula de recoñecemento dun Yantar-1KFT.
**Yantar** ou **Iantar** foi unha familia de satélites de recoñecemento primeiro soviéticos e despois rusos.

## Características 
Yantar foi unha familia de diferentes satélites de recoñecemento. As primeiras xeracións usaban película fotográfica para obter imaxes desde órbita, mentres que as xeracións máis recentes eran electroópticos e enviaban as imaxes mediante satélites de comunicacións. Foron lanzados entre 1981 e 2015, usando case sempre foguetes Soiuz U.

## Historial de lanzamentos 
## Notas 
## Véxase tamén 
### Outros artigos 
*Soiuz U
*Soiuz 2-1a
Beatriz Coelho

**Beatriz Coelho Luna**, nada en Ponferrada en 1983, é unha avogada e política berciana.
## Traxectoria 
Licenciouse en dereito pola Universidade de Valladolid e logo exerceu como avogada autónoma. Militante do Partido Popular, foi concelleira en Toreno de 2011 a 2019. En 2021 converteuse en vicesecretaria xeral para o Bierzo do PP de León . Nas eleccións autonómicas de 2022 foi de número dous do seu partido pola provincia de León e resultou elixida como procuradora das Cortes de Castela e León.
## Notas
Pucciniomycetes

**Pucciniomycetes** é unha clase de fungos da división Basidiomycota. Inclúe unhas 8000 especies divididas en 63 xéneros. Usualmente patóxenos de plantas.

## Descrición 
Os pucciniomicetos non desenvolven basidiocarpos e reprodúcense sexualmente, a cariogamia dáse nunha espora en repouso de paredes grosas (teliosporas) e a meiose ocorre ao xerminar a teliospora. Ten poros septais simples sen tapas de membrana e corpos de postes de fuso en forma de disco. Agás algunhas especies, os basidios, cando están presentes, son septados transversalmente. As especies tamén forman fragmobasidios. A manosa é o principal carbohidrato da parede celular, a glicosa, a fucosa e a ramnosa son os azucres neutros menos prevalentes, e a xilosa non está presente. Os fungos desta clase son filamentosos e forman hifas que as conectan coas células do vexetal. Tamén poden ser dimórficos cun estado levediforme e un estado hifal.

## Xéneros
## Notas 
## Véxase tamén 
### Ligazóns externas
*Tree of Life - Urediniomycotina  (en inglés)
*Classification (en inglés)
*Dickinson, M. *Molecular Plant Pathology*. 2003.
Peter Robert Last

**Peter Robert Last** é un ictiólogo australiano.

## Traxectoria 
Graduouse como doutor na Universidade de Tasmania en 1983, coa tese de doutoramento *Aspects of the ecology and zoogeography of fishes from soft-fondum habitats of the Tasmanian shore zone*.

É conservador da Colección Nacional de Peixes de Australia e científico investigador principal do CSIRO Marine and Atmospheric Research (CMAR) en Hobart, Tasmania. 

É un experto en elasmobranquios e describiu moitas novas especies de tiburóns.

É o coautor de *Sharks and Rays of Australia*, e de *A revision of the Australian handfishes (Lophiiformes: Brachionichthyidae)*, con descricións de tres novos xéneros e nove novas especies.

En 2009, a Sociedade Australiana de Bioloxía dos Peixes concedeu a Last a súa máxima honra, o premio K. Radway Allen.

## Abreviatura 
A abreviatura **Last** emprégase para recoñecer a Peter Robert Last como autoridade na descrición e taxonomía en zooloxía. 

## Notas
Robin Robin

***Robin Robin*** é un filme británico de animación en stop motion de 2021 dirixido por Dan Ojari e Mikey Please. Foi producido por Aardman Animations cun guión de Sam Morrison. Foi nomeado ó Óscar á mellor curtametraxe animada na 94ª edición dos premios.

## Personaxes 
* Bronte Carmichael como Robin
* Richard E. Grant como Magpie
* Gillian Anderson como gato
* Adeel Akhtar como Dad Mouse
* Amira Macey-Michael como Dink
* Tom Pegler como Pip
* Endeavour Clutterbuck como Flynn
* Megan Harris como Flin

## Notas 
## Véxase tamén 
### Ligazóns externas 
* Ficha en RottenTomatoes
800 metros (documental)

***800 metros*** é unha miniserie documental española de 2022. A serie explora os eventos ocorridos nos atentados de Cataluña de 2017.

## Sucesos 
Os ataques comezaron o 17 de agosto de 2017 no paseo da Rambla de Barcelona ao botarse unha furgoneta Fiat Talento branca alugada contra ducias de persoas que paseaban pola parte alta da Rambla de Barcelona. Segundo testemuñas oculares, o condutor ía facendo *eses* ao longo duns 550 metros para poder atropelar máis xente. O vehículo parou no medio da Rambla, xusto sobre o Mosaico do Pla de l'Os de Joan Miró. Deseguido, o condutor deixou a furgoneta e fuxiu.

Horas despois, Estado Islámico reivindicou o atentado mediante a súa axencia de novas Amaq. No ataque de Barcelona confirmáronse quince mortos –entre eles un neno de 3 anos– un centenar de feridos, quince deles graves. Por outra banda, horas despois do ataque de Barcelona, entre a noite do 17 ó 18, á 1:15 da mañá, produciuse outro atentado en Cambrils. Cinco terroristas foron abatidos na operación, que se saldou con seis feridos. Unha muller resultou ferida de gravidade en Cambrils e morreu horas despois.

## Notas 
## Véxase tamén 
### Ligazóns externas 
* 
* Páxina oficial
The Adventures of T-Rex

***The Adventures of T-Rex*** (T-レックス (*T-rekkusu*)) é unha serie animada xaponesa-estadounidense creada por Lee Gunther e Michael Wahl. Emitiuse orixinalmente entre 1992 e 1993 en América do Norte. A serie conta as aventuras de cinco irmáns *Tyrannosaurus* que fan actuacións musicais como grupo de vodevil para a compañía Dragon. A empresa era propiedade da fermosa e rica Myrna. Os membros da banda tamén loitan en segredo contra o crime como "T-REX", ideado polo profesor Edison.

O programa, unha coprodución americana/xaponesa entre C&D (Créativité et Développement), Gunther-Wahl Productions e a coñecida produtora de anime Kitty Film, só durou unha tempada.

## Notas 
## Véxase tamén 
### Ligazóns externas 
*
The Cuphead Show!

***The Cuphead Show!*** é unha serie de animación de 2022 desenvolvida por Dave Wasson para Netflix, baseado no videoxogo de 2017 *Cuphead* de Studio MDHR. Chad e Jared Moldenhauer, os creadores de *Cuphead*, foron os produtores executivos, xunto con Wasson e CJ Kettler de King Features Syndicate, e Cosmo Segurson como produtores executivos.

## Sinopse 
*The Cuphead Show!* conta as aventuras do impulsivo Cuphead e o seu precavido irmán Mugman.

## Personaxes 
* Tru Valentino como Cuphead
* Frank Todaro como Mugman e Jerry
* Grey Griffin como Ms. Chalice e Doris
* Joe Hanna como Elder Kettle e Sal Spudder
* Luke Millington-Drake como the Devil
* Wayne Brady como King Dice
* Dave Wasson como Henchman e Mr. Telephone
* Cosmo Segurson como Porkrind e Chauncey Chantenay
* Chris Wylde como Ribby
* Rick Zieff como Croaks
* Jim Conroy como Ollie Bulb, Jasper e Duke
* Keith Ferguson como Bowlboy
* Candi Milo como Cherry e Brandywine Heirloom
* Gary Anthony Williams como Quadratus
* Andrew Morgado como Stickler
* Cristina Milizia como Baby Bottle

## Notas 
## Véxase tamén 
### Ligazóns externas 
* Páxina oficial 
*
The Last Days

***The Last Days*** é un filme documental estadounidense de 1998 dirixido por James Moll e producido por June Beallor e Kenneth Lipper; Steven Spielberg, no seu rol como fundador de Shoah Foundation, foi un dos produtores executivos do filme. O filme conta as historias de cinco xudeus húngaros durante o Holocausto (tamén coñecido como Shoah), centrándose nos últimos anos da segunda guerra mundial, cando a Alemaña nazi ocupou Hungría e comezou a deportación masica dos xudeus no país cara a campos de concentración e exterminio, principalemnte Auschwitz. Representa os horrores da vida no rural, mais tamén subliña o optimismo e a perseveranza dos superviventes.

O filme gañou o Premio Óscar ó mellor documental na 71ª edición dos premios. Foi remasterizado e lanzado a través de Netflix o 19 de maio de 2021.

## Notas
Il filo invisibile

***Il filo invisibile*** é un filme italiano de 2022 dirixido por Marco Simon Puccioni, escrito por Luca De Bei e Marco Simon Puccioni e protagonizado por Filippo Timi, Francesco Scianna e Francesco Gheghi.

## Sinopse 
Conta a historia de Leone, un adolescente que traballa nun proxecto escolar sobre os dereitos LGBT en Europa, baseado nada máis que na súa propia experiencia persoal. Mentres tamén está no seu primeiro amor coa súa fermosa amiga da escola Anna, Leone vese obrigada a aceptar que a súa "fermosísima familia" non é tan perfecta como parece. E así, atrapado entre prexuízos sobre a homosexualidade, unha serie de malentendidos, batallas civís e varias reviravoltas, Leone atópase pensando no “fío invisible” que o une aos seus dous pais e a todos aqueles que o trouxeron ao mundo.

## Personaxes 
* Filippo Timi como Paolo Ferrari
* Francesco Scianna como Simone Lavia
* Francesco Gheghi como Leone Ferrari
* Giulia Maenza como Anna Del Monte
* Jodhi May como Tilly Nolan
* Valentina Cervi como Monica Ferrari
* Emanuele Maria Di Stefano como Jacopo Venosa
* Matteo Oscar Giuggioli como Dario Del Monte
* Mauro Conte acomo Riccardo Morselli
* Alessia Giuliani como Elisa Del Monte
* Gerald Tyler como Leroy Liotta
* Enrico Borello como Receptionista
* Gianluca De Marchi como Domenico Moretti

## Notas
Audible (filme)

***Audible*** é unha curtametraxe documental estadounidense de 2021 dirixido por Matthew Ogens. Creado por Netflix foi nomeado ó Óscar á mellor curtametraxe documental na 94ª edición dos premios.

## Sinopse 
Conta a historia do deportista xordo Amaree McKenstry-Hall do Maryland School for the Deaf e a súa loita xunto cos seus compañeiros de equipo para defender a súa racha de vitorias, ao mesmo tempo que se enfrontan á tráxica perda dun amigo íntimo por mor do suicidio. 

O documental segue a outros estudantes no campus da escola en Frederick, Maryland e a vida persoal de McKenstry-Hall. En 2020 McKenstry-Hall completou os seus estudos en MSD.

## Estrea 
O filme estreouse o 1 de xullo de 2021, e recibiu un nomeamento ó Óscar á mellor curtametraxe documental na 94ª edición dos premios.

## Notas 
## Véxase tamén 
### Ligazóns externas 
* Páxina en RottenTomatoes
Dryas iulia

A **bolboreta flama** (***Dryas iulia***) é unha especie de lepidóptero pertencente á familia Nymphalidae. É o único membro do xénero ***Dryas*** e ten catorce subespecies. 

## Descrición 
As súas ás teñen unha forma alongada e cor alaranxada con estreitas marxes negras. As femias teñen un ton máis escuro que os machos. Os ovos son de cor amarela-limón. En estado larval despide substancias químicas tóxicas para as súas predadores. A eiruga desenvólvese sobre especies de *Passiflora*. 

Distribúese desde o sur dos Estados Unidos até o Paraguai.

## Imaxes 

Dryas iulia alcionea MHNT.jpg|*Dryas iulia alcionea*
Sepp-Surinaamsche_vlinders_-_pl_005_plate_Dryas_julia.jpg|Ilustración científica do ciclo vital da D. iulia, sobre a planta de Maracuxá
A butterfly feeding on the tears of a turtle in Ecuador.jpg|Dúas bolboretas flamas bebendo bágoas de tartarugas charapas (*Podocnemis expansa*) en Ecuador. Este fenómeno é coñecido como lacrifaxia
Morelet's Crocodile (Crocodylus moreletii) big male attracting Julia Butterflies (Dryas iulia) - Chiapas 2020.jpg|*D. iulia* retirando sustancias minerais das bágoas dun crocodilo-de-morelet, en México
Dryas iulia, Mariposario de Icod de los Vinos, Tenerife, España, 2012-12-13, DD 02.jpg|Adulto
Dryas_julia_caterpillar.JPG|Eiruga de Dryas iulia
Nacimiento de una Dryas iulia, Mariposario de Icod de los Vinos, Tenerife, España, 2012-12-13, DD 03.jpg|Nacemento dunha *Dryas iulia*
Dryas iulia, Mariposario de Icod de los Vinos, Tenerife, España, 2012-12-13, DD 01.jpg|*Dryas iulia*
Julia_(Dryas_iulia_zoe)_male_underside.JPG|Dryas iulia zoe

## Subespecies 
* *Dryas iulia iulia* - Descrita por Fabricius en 1775, de exemplar proveniente de Porto Rico.
* *Dryas iulia fucatus* - Descrita por Boddaert en 1783, de exemplar proveniente da República Dominicana.
* *Dryas iulia delila* - Descrita por Fabricius en 1775, de exemplar proveniente de Xamaica.
* *Dryas iulia alcionea* - Descrita por Cramer en 1779, de exemplar proveniente do Suriname.
* *Dryas iulia dominicana* - Descrita por Hall en 1917, de exemplar proveniente da Dominica.
* *Dryas iulia framptoni* - Descrita por Riley en 1926, de exemplar proveniente de San Vicente e as Granadinas.
* *Dryas iulia lucia* - Descrita por Riley en 1926, de exemplar proveniente de Santa Lucía.
* *Dryas iulia carteri* - Descrita por Riley en 1926, de exemplar proveniente das Bahamas.
* *Dryas iulia moderata* - Descrita por Riley en 1926, de exemplar proveniente de Honduras.
* *Dryas iulia nudeola* - Descrita por Bates en 1934, de exemplar proveniente de Cuba.
* *Dryas iulia warneri* - Descrita por Hall en 1936, de exemplar proveniente de Saint Kitts e Nevis.
* *Dryas iulia martinica* - Descrita por Enrico & Pinchon en 1969, de exemplar proveniente da Martinica.
* *Dryas iulia largo* - Descrita por Clench en 1975, de exemplar proveniente da Florida (Estados Unidos).
* *Dryas iulia zoe* - Descrita por Miller & Steinhauser en 1992, de exemplar proveniente das illas Caimán.

## Notas 
## Véxase tamén 
### Bibliografía 
* 
*
Canle do Baixo Guadalquivir

A **canle do Baixo Guadalquivir** (tamén coñecida como **canle dos Presos**) é unha canle de rego, unha infraestrutura hidráulica destinada orixinalmente a regar unha superficie de 56.000 hectáreas das provincias de Sevilla e Cádiz. Rega unha superficie de 80.000 ha asociadas á Comunidade de Regadíos do Baixo Guadalquivir.

Foi construído durante o primeiro franquismo por varios miles de presos políticos enmarcados no Servizo de Colonias Penitenciarias Militarizadas, creado en setembro de 1939. Foi a obra pública do franquismo que "durante máis tempo (de 1940 a 1962) utilizou aos presos políticos como principal forza laboral".

## Localización 
Parte do encoro de Peñaflor, en Sevilla, e discorre 158 km ata o encoro de Don Melendo, no concello de Lebrija (Sevilla). Os campos situados á dereita da canle (en dirección á auga) son regados por gravidade, mentres que os da esquerda son regados por bombeo.

O 26 de setembro de 2007 o Consello de Ministros autorizou a interconexión da canle co encoro da Torre del Águila.

## Historia 
Xa no século XX pensouse na súa construción, pero ao tratarse dunha obra de tal envergadura, non foi ata 1940 cando se iniciou a súa construción, que rematou en 1962 .
miniatura|200x200px| Monumento á memoria dos presos nos Merinales.

O traballo foi realizado por presos políticos da ditadura franquista, con "pico e pala", seguindo a política de Redención de Penas por Traballo, chegando aos 2000 presos. Ao longo do seu percorrido delimitáronse campos de traballo como Os Merinales, El Arenoso e La Corchuela en Dos Hermanas, así como os familiares tamén crearon localidades en Bellavista, Torreblanca e Valdezorras, en Sevilla, Quintillo en Dos Hermanas ou El Palmar de Troya. en Utrera .

No ano 2006 cambiouse o nome do tramo entre La Rinconada e Dos Hermanas por "Canal de los Presos".

O 17 de xuño de 2009 instalouse un monumento á memoria histórica dos Merinales, na rotonda onde comeza a leira do *Charco del Pastor*, antiga entrada ao campo de traballo dos Merinales.

## Véxase tamén 
### Ligazóns externas 
* http://www.todoslosnombres.org/palabras-clave-materiales/canal-los-presos 

## Notas
Javier Campos de la Fuente

**Javier Campos de la Fuente**, nado en Ponferrada en 1972, é un político berciano.

## Traxectoria 
Estudou enxeñería técnica industrial e é profesor de secundaria por oposición. Militante do PSOE, participou en varias executivas locais do seu partido en Ponferrada, foi membro do comité autonómico entre 2012 e 2014 e concelleiro de Ponferrada de 2007 a 2011, e asemade conselleiro do Consello Comarcal do Bierzo. Entre 2011 e 2015 foi procurador das Cortes de Castela e León. De novo, de 2015 ata 2019 foi concelleiro en Ponferrada e máis integrou o Consello Comarcal do Bierzo. Nas eleccións autonómicas de 2019 foi o segundo pola provincia de León e resultou outra volta elixido procurador nas Cortes, repetiu posto, e tamén logrou a acta de procurador, nas eleccións de 2022. Dende decembro de 2017 é secretario de cohesión e dereitos sociais da executiva socialista da provincia de León.
## Notas
Javier Campos

O nome **Javier Campos** pode referirse aː

***Javier Campos Cabello**, pintor mexicano (1958-1994);
***Javier Campos Moreno**, xadrecista chileno (n. 1959);
***Javier Campos Cabrera**, futbolista español (n. 1963);
***Javier Campos de la Fuente**, político berciano (n. 1972).
Hot Pursuit (filme de 2015)

***Hot Pursuit*** é un filme estadounidense de 2015 dirixido por Anne Fletcher e distribuído por Warner Bros. Pictures. Foi escrito por David Feeney e John Quaintance. Conta a historia dunha oficial de policía asignada a protexer a viúva dun narco. Está protagonizado por Reese Witherspoon e Sofía Vergara.

O filme foi producido por New Line Cinema, Metro-Goldwyn-Mayer e Pacific Standard e estreouse nos cinemas o 8 de maio de 2015. Recadou 13,9 millóns de dólares na súa primeira semana e conseguiu 51,4 millóns en todo o mundo, contra un orzamento de 35 millóns. Recibiu valoracións negativas por parte da crítica e obtivo un índice de aprobación do 7% en base a 172 recensións de Rotten Tomatoes.

## Personaxes 
* Reese Witherspoon como Oficial Rose Cooper
* Sofía Vergara como Daniella Riva
* Matthew Del Negro como Detective Hauser
* Michael Mosley como Detective Dixon
* Robert Kazinsky como Randy
* Richard T. Jones como U.S. Marshall Jackson
* Benny Nieves como Jesus
* Michael Ray Escamilla como Angel
* Joaquín Cosío como Vicente Cortez
* John Carroll Lynch como Capitán Emmett
* Jim Gaffigan como Red
* Mike Birbiglia como Steve
* Vincent Laresca como Felipe Riva
* David Jensen como Wayne
* Evaluna Montaner como Teresa Cortez
* Bryce Romero como cita de Cooper

## Notas
Agathe Uwilingiyimana

**Agathe Uwilingiyimana**, nada en Nyaruhengeri o 23 de maio de 1953 e finada en Kigali o 7 de abril de 1994, tamén coñecida como Madame Agathe foi unha científica e política ruandesa. Ocupou o cargo de Primeira Ministra entre o 18 de xullo de 1993 e o seu asasinato o 7 de abril de 1994, durante o xenocidio de Ruanda. no seo dunha familia de granxeiros.

Estudou na escola secundaria Notre Dame des Cîteaux e obtivo o certificado para ensinar humanidades en 1973. Continuou cos estudos de posgraduado en matemáticas e química, despois dos que se converteu en mestra de escola en Butare en 1976. En 1983, dedicouse a dar clases de química na Universidade Nacional de Ruanda en Butare. Recibiu un B.Sc. en 1985, e ensinou química durante catro anos nas escolas académicas de Butare. Foi criticada polos tradicionalistas por promover o estudo das matemáticas e das ciencias entre as estudiantes.

Uwilingiyimana casou cun compañeiro de secundaria, Ignace Barahira, en 1976, mais mantivo o seu apelido de solteira. O seguinte ano naceu o primeiro dos seus cinco fillos.

### Carreira política 
Militante do Movemento Democrático Republicano (MDR), asumiu o cargo como primeira ministra de Ruanda o 18 de xullo de 1993, sendo a primeira muller en ocupar o posto. Participou xunto ao goberno do presidente Juvénal Habyarimana nas negociacións coa Fronte Patriótica Ruandesa (FPR), unha guerrilla liderada por persoas tutsi. As conversas levaron á sinatura dos Acordos de Arusha en agosto de 1993, poñendo fin temporalmente á guerra civil ruandesa.

O 6 de abril de 1994, o presidente Habyarimana foi asasinado despois de que descoñecidos derribasen con mísiles o avión que o transportaba. O magnicidio desatou unha vaga de violencia en Kigali. Horas máis tarde, tropas leais a Habyarimana enfrontáronse a Uwilingiyimana e ás tropas internacionais da Misión de Asistencia das Nacións Unidas para Ruanda (UNAMIR). A primeira ministra foi violada e asasinada, mentres que dez soldados belgas foron torturados e executados (cinco soldados de Ghana de UNAMIR foron liberados previamente). Os sucesos do 7 de abril desataron posteriormente o xenocidio ruandés, que acabou coa vida de entre 500&nbsp;000 e dous millóns de ruandeses.

## Notas 
## Véxase tamén 
### Bibliografía 
* 
* 
* 
* 
* 
* 
* 

### Ligazóns externas 
* A complete biography from FAWE
* Report of the independent inquiry into the actions of the United Nations during the 1994 genocide in Rwanda
Lumia (cítrico)

A **lumia** (*Citrus lumia* Risso. & Poit., ou *Citrus aurantiifolia* (Christm. et Panz. ) Swingle var. *lumia* hort. ) tamén se chama **limón pera** (*Citrus* × *lumia* 'pyriformis'), xa que a súa forma aseméllase a unha pera. Tamén se lle chama **limón francés** e ás veces **limón doce**, aínda que non é necesariamente doce.
miniatura| A lumia de Johann Christoph Volkamer descríbese como un limón doce.
miniatura| Desenvolvemento das froitas
En alemán, a lumia chámase *Birnenlimone, Patriarch-Citrone, Süsse Limone* ou *Birnenlumie*; en francés chámase *Poire du commandeur*. En chinés chámase *Lu mi* (露蜜),  en vietnamita, Chanh Pháp e en xaponés *Rumii* ou *Lumii* (ル ミー) ou, de maneira errada, *Zamboa,* xa que ás veces é confundida coa zamboa (*citrus maxima*), unha das palabras xaponesas de orixe galego-portuguesa.

O froito ten forma de pera, ten unha casca grosa e non é moi suculento. É un dos cítricos que pode chegar a un maior tamaño.
## Pomum Adami 
Hai unha variedade de Lumia chamada ''Pomme D'Adammo* ou mazá de Adán, e tamén se inclúe baixo o nome *Citrus lumia*, segundo Risso & Poit, o nome da variedade é *pomum adami*.
## Orixe e xenética 
A orixe máis probable da lumia é a conca mediterránea. O Lumia tamén se clasifica como *Citrus limon var. lumia* de Swingle que a sitúa baixo a taxonomía de limón e *Citrus medica L. var. lumia*, que suxire que é semellante á cidra.

As lumias representan varios híbridos cítricos distintos. Normalmente, as lumias denomínanse híbridos de cidreira, polo seu tamaño, a casca espesa e a polpa seca. O *Pomo d'Adamo* tamén foi descrito por Johann Christoph Volkamer como un *Cedrato* que é italiano para un híbrido de cidreira, mentres que *Cedro* refírese a unha verdadeira cidreira (cidra).Unha análise xenómica recente de varias especies chamadas comunmente "limóns" ou "limas" revelou que as distintas lumias individuais teñen diferentes antecedentes xenéticos.

En *The Citrus Industry*, Hodgson escribiu sobre as lumias:

## Medicina 
Segundo un estudo xaponés de 1996, o extracto de albedo do Lumia demostrou que posúe a maior actividade inhibidora contra a ciclooxixenase (IC50 = 24 μg/mL), entre outros cítricos estudados. O extracto flavedo de Lumia madura inhibiu a ciclooxixenase no mesmo grao que o albedo, máis que o extracto de polpa.

## Notas 
## Véxase tamén 
### Bibliografía 
* MADDI Taklit., Pérez-Román, E., Maiza-Benabdesselam, F. Khettal B., Talon M., Ibanez-Gonzalez V. 2018. *New Citrus chloroplast haplotypes revealed by molecular markers using Algerian and Spanish accessions. Genet Resour Crop Evol 65: 2199'' https://doi.org/10.1007/s10722-018-0685-7

### Outros artigos 
* Froita
* Cítrico
* Citrus maxima

### Ligazóns externas 
* Cítricos 
* Sitio web de Citrus Variety
* Páxina USDA
* Fotos de lumias
Edward O. Leech

**Edward Owen Leech**, nado en Washington o 9 de decembro de 1850 e finado en Nova York o 1 de maio de 1900, foi un alto funcionario e político estadounidense, director da Casa da Moeda dos Estados Unidos entre 1889 e 1893.

## Traxectoria 
### Orixe familiar 
Edward O. Leech naceu o 9 de decembro de 1850 en Washington, onde o seu pai, Daniel D. Tompkins Leech (1810-1869) tiña a súa praza como funcionario do Servizo Postal dos EEUU e, posteriormente, do Departamento do Tesouro. Edward O. Leech era descendente directo de Lawrence Leach (1589-1662), un inglés establecido en Salem, Massachusetts, en 1629. Ademais, un avó de Edward O. Leech, o capitán Hezekiah Leach, loitou na Guerra de Independencia dos EEUU.

### Carreira profesional 
Edward O. Leech recibiu a súa educación secundaria no Instituto de Everett, en Washington, e logo cursou estudos superiores na Universidade Columbia, na que se graduou en 1869, ano en que tamén faleceu o seu pai.

Ese mesmo ano comezou tamén a exercer como empregado na Oficina de Estatística do Departamento do Tesouro. No marco da reorganización da Casa da Moeda dos Estados Unidos, a raíz da Lei da Moeda de 1873, o daquela director da institución, Henry Linderman, invitou a Leech a se converter nun dos seus axudantes. Posteriormente traballou como responsable de ensaios, como axustador de contas e como contador de metal precioso. Leech exerceu o cargo de director da ceca pública entre outubro de 1889 e maio de 1893, data en que se retirou do seu servizo para a Administración, a raíz dun cambio de Goberno. con quen tivo tres fillos. Celia faleceu en 1889.

O 1 de maio de 1900, Leech faleceu no hospital Mount Sinai, en Nova York, por mor das complicacións dunha apendicite.

## Notas 
## Véxase tamén 
### Bibliografía 
* Evans, G. G. (1893). *.*.. G. G. Evans, Filadelfia. Páxinas 96-98.

### Outros artigos 
* Director da Casa da Moeda dos Estados Unidos

### Ligazóns externas 
* Publicacións de Edward O. Leech (*Internet Archive*)
George Nicholas Eckert

**George Nicholas Eckert**, nado en Womelsdorf, Pensilvania, o 4 de xullo de 1802 e finado en Filadelfia o 28 de xuño de 1865, foi un médico, alto funcionario e político estadounidense, membro do partido Whig, membro da Cámara de Representantes (1847-1849) e director da Casa da Moeda dos EEUU (1851-1853).

## Traxectoria 
### Formación e actividade privada 
Eckert graduouse no departamento de Medicina da Universidade de Pensilvania, en Filadelfia, en 1824 e exerceu a medicina en Reading, Pensilvania. Foi un dos organizadores da Sociedade Médica do Condado de Berks en 1824. 

Posteriormente trasladouse a Pine Grove, no condado de Schuylkill do mesmo Estado, onde se dedicou ao comercio do carbón e do ferro.  

George Nicholas Eckert finou en Filadelfia o 28 de xuño de 1865 e foi soterrado no cimeterio Laurel Hill.

## Notas 
## Véxase tamén 
### Bibliografía 
* Evans, G. G. (1893). *Illustrated history of the United States mint.*.. G. G. Evans, Filadelfia.

### Outros artigos 
* Director da Casa da Moeda dos Estados Unidos
Eurypegasus

miniatura|260px|*Eurypegasus pailio*
***Eurypegasus*** é un xénero de peixes actinopterixios da orde dos gasterosteiformes, un dos cous comprendidos na familia dos pegásidos. 

## Taxonomía 
### Descrición 
O xénero foi desrito en 1863 polo naturalista, anatomista comparativo e ictiólogo neerlandés, experto no estudo comparado dos peixes, Pieter Bleeker. nas illas Marquesas e da Sociedade, e desde o norte do Xapón até o sur de Australia e en toda a Micronesia.

## Características 
De cores diversos, o corpo é xeralmente de marrón claro a escuro, coa zona dorsal e as laterais máis escuras que a ventral. As aletas pectorais son hialinas, coa marxe distal branca e manchada. A espiña da aleta pelviana e o seu 1º raio forman unha estrutura tentacular alongada. Teñen tres pares de placas corporais dorsolaterais; catro pares de placas ventrolaterais. Presentan un par de fosas profundas posteriores á órbita, a plataforma suborbital é cóncava, os ollos son visíbeis en vista ventral. 

## Notas 
## Véxase tamén 
### Bibliograrfía 
*Palsson, W. A. & Pietsch, T. W. (1989): "Revision of the acanthopterygian fish family Pegasidae (order Gasterosteiformes). *Indo-Pacific Fishes* **18**: 1038.
*Nelson, J. S. (2006): *Fishes of the world*. 4ª edición. Nova York: John Wiley & Sons, Inc. ISBN 978-0-4712-5031-9.

### Outros artigos 
*Gasterosteiformes
Eurypegasus draconis

***Eurypegasus draconis***' é unha especie de peixe actinopterixio da orde dos gasterosteiformes, e familia dos pegásidos, unha das dúas comprendidas no xénero *Eurypegasus*.

## Taxonomía 
### Descrición 
A especie foi decrita en 1766 por Linneo na 10ª edición do seu *Systema Naturae* baixo o nome de *Pegasus draconis*.

## Características 
*Eurypegasus draconis* pode chegar a medir até 10 cm de lonxitude. Desprende a súa pel nunha soa peza. Millóns deste tipo de peixe véndense para a medicina tradicional cada ano só na China (incluíndo Hong Kong)

## Notas 
## Véxase tamén 
### Bibliografía 
* Herold, D. & Clark, E. (1993): "Monogamy, spawning and skin-shedding of the sea moth, *Eurypegasus draconis* (Pisces: Pegasidae)". *Environmental Biology of Fishes* **37**: 219-236.
* Pajaro, M. G., J. J. Meeuwig, B. G. Giles & A. C. J. Vincent (2004): "Biology, fishery and trade of sea moths (Pisces:Pegasidae) in the central Phillipines". *Oryx* **38**: 432-438.
* Palsson, W. A. & Pietsch, T. W. (1989): "Revision of the acanthopterygian fish family Pegasidae (order Gasterosteiformes). *Indo-Pacific Fishes* **18**: 1038.
* Stobutzki, I., Miller, M. & Brewer, D. (2001): "Sustainability of fishery bycatch: a process for assessing highly diverse and numerous bycatch". *Environmental Conservation* **28** (2): 167-181.
* Vincent, A. C. J. (1997): "Trade in pegasid fishes (sea moths), primarily for traditional Chinese medicine". *Oryx* '*31*: 199–208.
Tvashtar

: *Para a rexión volcánica de Ío (un dos satélites de Júpiter), véxase Tvashtar Paterae.*

Na relixión védica, **Tvashtar**, **Tevastar** ou **Tuvashtri** é o primeiro creador nado no universo.

## Nome 
* **Tvaṣṭṛ**, no sistema AITS (alfabeto internacional para a transliteración do sánscrito).
* त्वष्टृ, en escritura devanagari do sánscrito. Pronuncia: /tuáshtri/, tamén transcrito **Tevastar**, **Tvashtar**, **Tvashtri**, **Tuvashtri**, **Tvastri**, **Tvashtri**, **Twashtri***,* **Tuastri, Tuashtri**, **Tuvashtri** ou **Tashtri**.
* Etimoloxía: o termo sánscrito significa carpinteiro, construtor de carros de cabalos e cuadrigas, segundo o *Rig-veda* 1.61.4, 105.18 e 130.4. O termo ***tashtá*** significa ‘tallar, mondar ou adelgazar madeira]’. ***Tuashti*** é unha carpintaría, segundo as *Leis de Manu* 10.48.

O nome **Tvaṣṭṛ** menciónase no «Tratado de Mitanni», o que o establece como unha divindade proto-indo-iraniano.

De acordo co *Rig-veda*, Tuastri o construtor de carros pertencía ao clan dos bhrigus. 

Segundo o *Rig-veda* 8.26.21 é o pai da deusa Sharaniú, que co deus Vivasvat tivo aos xemelgos Iama e Iamí, que contraditoriamente tamén se consideran os primeiros seres humanos.
El é tamén o pai de VisuaRupa ou TríShiras (tres cabezas), que foi asasinado por Indra; en vinganza Tuastri creou ao terrible dragón Vritrá.
Sorprendentemente dise que tamén é o pai de Indra.

Na epopea do *Majábharata* (século III a. C.) e no *Jari-vamsa*, Tuastri é unha deidade solar. Menciónaselle como fillo de Kashiapa e Aditi, e dise tamén que ―coma se fose o deus Brahmá― fixo os Tres Mundos (todos os astros do ceo e a Terra) con pedazos de Suria (o Sol).

o mesmo xeito, como se menciona no *Majábharata*, Tuastri o construtor de carros (Rathakara) era fillo de Shukrá (o gurú dos dánavas e daitias), quen era fillo de Varuni Brigu e neto de Brigu.
Tuastri ás veces é identificado con deidades similares, como **Suria** ou **Savitri**, **Prayapati**, **VisuaKarma** e **Pushan**.

## Outros personaxes 
Tvashta Várutri (‘Tuashtri e a súa Axuda’) eran dous sacerdotes asuras, segundo o *Rig-veda* 7.34.22.
Son nomeados tamén no 
*Kapistala-samjitá* (VLI.4)
os *Káthaka* (30.1, como Tuastrish Várutri), e
o *Maitraiani-samjitá* (4.8.1, como Tuastrish Várutri). 

Tuashtrá é o fillo de **Tuashtri**, segundo o *Rig-veda* 1.117.22 e o *Átharva-veda* e o *Vajasanei-samjitá*. Segundo o *Rig-veda*, este fillo sería TríShira.

**Tuashtrá** tamén é a enerxía de **Tuashtri**, o seu poder creativo segundo o *Rig-veda* 3.7.4 e o *Bhágavata-purana* 8.11.35.

As Tuashtrá (‘fillas de Tuashtri’) tamén serían certas deusas menores, segundo o *Tandia-bráhmana* 12.5.

## Véxase tamén 
* Tuisto (deus xermánico)
* Tvashtar Paterae (rexión volcánica de Ío)

### Ligazóns externas 
* Viswakarmas.com

## Notas
Pegásidos

A dos **pegásidos** (*Pegasidae*) é unha familia de peixes teleósteos da orde dos gasterosteiformes.  

Coñecidos na bibliografía internacional como * peixes dragón* ou *dragóns de mar*', o seu xénero tipo é *Pegasus*. 

## Taxonomía 
### Descrición 
A familia foi descrita en 1831 polo naturalista, ornitólogo. ictiólogo e político francés Charles Lucien Bonaparte. 
* *Eurypegasus* Bleeker, 1863
** *Eurypegasus draconis* (Linnaeus, 1766)
** *Eurypegasus papilio* (Gilbert, 1905)
* *Pegasus* Linnaeus, 1758
** *Pegasus lancifer* (Kaup, 1861)
** *Pegasus laternarius* (Cuvier, 1816)
** *Pegasus volitans* (Linnaeus, 1758)

## Características 
Duns 13 cm de lonxitude máxima, teñen o corpo ancho e moi deprimido, contido dentro de placas óseas, coa boca pequena e desdentada, así como un característico rostro longo e plano sobresaíndo dos orificios nasais. 

As aletas dorsal e anal son curtas, sen espiñas e, polo xeral, con 5 raios suaves cada unha. As aletas pectorais son relativamente grandes e situadas horizontalmente, con máis de 10 raios. 

Carecen de vexiga natatoria.

Aliméntanse de zoobentos diminutos coa axuda do seu fociño extremadamente protráctil. A desova ten lugar en augas abertas cerca da superficie.

## Notas 
## Véxase tamén 
### Bibliografía 
*Nelson, J. S. (2006): *Fishes of the world*. 4ª edición. New York: John Wiley & Sons, Inc. ISBN 978-0-4712-5031-9.

### Outros artigos 
*Gasterosteiformes
Berro

Un **berro** é un son forte emitido pola voz dun animal ou persoa, a maioría das veces causado pola ira, alegría, medo ou algunha outra emoción. Tamén se usa para avisar dun xeito apaixonado. É un tipo de comunicación que ocorre tanto intencionadamente como sen querer.

thumb|

## Etimoloxía 
Téñense apuntado orixes diversas para o termo.

* Onomatopeico 
* Do latín **verrāre* ou de *verre-*, e de aí virían becerro e «verrón/berrón» como porco e como chorón.
* Do gálico **bẹrŭro-,* derivado do proto-céltico **beru*, semellante ao *bir* en irlandés antigo ("auga, fonte") 

## Comunicación e linguaxe 
O berro pode expresar e comunicar diversas emocións, ademais de pracer ou dor. Elaine Scarry, escritora e profesora de literatura, fala da linguaxe en relación coa dor indicando que os berros fan que as persoas volvan a un estado onde os sons non articulados dominan. A dor é unha experiencia individual, porén, como calquera outro concepto, pódese comunicar como unha idea. O berro é un tema e unha ferramenta recorrente nas artes plásticas, nas *perfomances*, no cinema, no teatro e na música.

Hegel escribe: *“O maior alivio ao ter dor é poder gritalo […] a través desta expresión, a dor faise obxectiva e iso fai a conexión entre o suxeito, que está só con dor, e o obxecto, que non ten dor."*

## Notas 
## Véxase tamén
Pioneiras da ciencia en Galicia

***Pioneiras da ciencia en Galicia*** é un ensaio de Manuel Rey Pan e Eduardo Rolland, publicado en 2022 no marco da colección Feminismos editado por Editorial Galaxia. O volume trata o papel pioneiro das mulleres na ciencia en Galicia.
## Características
Neste libro abórdase "o papel xogado polas pioneiras da ciencia no noso país. Conta, pois, a súa epopea para ser tomadas en serio nese mundo de homes en tempos, incluso, en que se dubidaba da capacidade intelectual das mulleres para poder entender as máis básicas cuestión da vida. No camiño que aínda nos queda por percorrer para chegar a esa Igualdade, tamén no eido científico, as mulleres que aparecen neste libro resultaron esenciais. Investigadoras, teóricas, estudosas… todas elas puxeron as bases para que hoxe unha investigadora non sexa unha rareza dentro dun laboratorio…" Porque como comentaba un dos autores nunha entrevista "Ter estas mulleres referentes e eses trazos da súa personalidade, tanto na actualidade como para o futuro, é moi necesario para alguén que queira seguir o seu camiño" 

## Científicas incluídas 
No libro recollen as biografías destas 25 pioneiras:

* Aida Fernández Ríos
* Ana María Prieto
* Fernanda Monasterio
* Ramona Vaamonde
* Rita Fernández Queimadelos
* Ángeles Alvariño
* Tarsy Carballas
* Inmaculada Paz-Andrade
* Isabel Zendal
* María Wonenburger
* Elisa Fernández de la Vega
* Jimena Fernández de la Vega
* Antonia Ferrín
* Manuela Barreiro
* Ramona Vaamonde
* Olimpia Valencia
* Celia Brañas
*Sofía Novoa
* Ángela Ruiz Robles
* Olga Gallego
* María Barbeito
* Exeria
* Luisa Cuesta
* Concepción Arenal
* Elisa Díaz Riva

## Notas 
## Véxase tamén 
### Ligazóns externas 
* Pioneiras da ciencia en Galicia  en Nós Televisión
Robert E. Preston

**Robert E. Preston**, nado en Bean Station, Tennessee, en 1836, e finado o 24 de xuño de 1911, foi un alto funcionario estadounidense, director da Casa da Moeda dos Estados Unidos entre 1893 e 1898. 

## Traxectoria 
Preston naceu na localidade de Bean Station, Estado de Tennessee, en 1836. 

O 1 de abril de 1856, o secretario do Tesouro dos EEUU, James Guthrie, contratouno para traballar nun posto na oficina do primeiro auditor. Nesa oficina foi ascendendo de posto ata se converter en responsable das contas da Casa da Moeda dos Estados Unidos, dependente do Departamento do Tesouro.

En 1893, o presidente Grover Cleveland nomeouno director da Casa da Moeda dos Estados Unidos, en substitución de Edward O. Leech. Preston ocupou o cargo de director desde novembro de 1893 ata febreiro de 1898, logo do cal se reincorporou ao seu posto como examinador.

## Vida persoal 
Robert E. Preston casou cunha muller chamada Ellen Louise, con quen tivo unha filla, Nannie M. Preston.

Preston morreu o 24 de xuño de 1911, aos 77 anos, e foi soterrado tres días despois no cemiterio de Oak Hill, en Washington.

## Notas 
## Véxase tamén 
### Bibliografía 
* Evans, G. G. (1898). *Illustrated history of the United States mint.*.. G. G. Evans, Filadelfia. Páxinas 87-88.

* Failor, K. M.; Hayden, E. (1972). "". En *Medals of the United States Mint*. U.S. Government Printing Office. Páxinas 149-150.

* Johnson, A. S. et al.(1894). *The Cyclopedic Review of Current History.* Volume 3.

### Outros artigos 
* Director da Casa da Moeda dos Estados Unidos
Henry Meynell Rheam

**Henry Meynell Rheam,** nado o 13 de xaneiro de 1859 e finado en 1920,  foi un pintor de Inglaterra.

## Biografía 
Rheam naceu en Birkenhead e estudou en Alemaña e na Académie Julian de París antes de establecerse en Newlyn e asociarse coa Newlyn School. É coñecido polas súas pinturas prerrafaelitas. A modelo do artista para o cadro *Girl in Blue* foi Effy James.

Rheam morreu en Penzance, Inglaterra.

## Galería 

Ficheiro:Henry Meynell Rheam - Sleeping Beauty.jpg|*Sleeping Beauty (A Bela Durmiente)*, 1899
Ficheiro:Henry Meynell Rheam - Titania.jpg|*Titania*
Ficheiro:Henry Meynell Rheam - The Lady Of Shalott.jpg|*The Lady of Shalott (A dama de Shalott)*
Ficheiro:Henry Meynell Rheam - Lady in Medieval Dress at Her Toilette.jpg|*Lady in Medieval Dress at Her Toilette (Dama con Traxe Medieval no seu aseo*
Ficheiro:Henry Meynell Rheam - La Belle Dame sans Merci.jpg|*La Belle Dame sans Merci*
Ficheiro:Ryland dorethea.jpg|*The Fairy Wood*, 1903

## Notas 
## Véxase tamén 
### Ligazóns externas 
* Henry Meynell Rheam no RKD
* Henry Meynell Rheam no sitio web de artistas de Cornualles